הבריגדה הראשונה (דנמרק)

הבריגדה הראשונה (בדנית: 1. Brigade או בראשי תיבות: 1BDE) היא אחת משתי הבריגדות של הצבא המלכותי הדני. הבריגדה הוקמה ב-2005 וממוקמת בהולסטברו.

היסטוריה
הבריגדה הוקמה ב-1 בינואר 2005 כתוצאה ממיזוג בריגדות יוטלנד ה-1 וה-3. הבריגדה ממוקמת בהולסטברו והיא חלק מכוח התגובה של נאט"ו. הבריגדה היא הכוח הגדול ביותר בצבא הדני והיא אמורה לספק מענה מהיר לכל אתגר בכל רחבי העולם. הבריגדה השתתפה מטעם נאט"ו במלחמת קוסובו, מלחמת אפגניסטן ומלחמת עיראק, ובכמה פעילויות קטנות יותר מטעם האו"ם.

סדר כוחות
 גדוד החי"ר הממוכן של המשמר המלכותי הדני
 גדוד החי"ר הממוכן של רגימנט ההוסרים של המשמר
 גדוד החי"ר הממוכן של רגימנט הדרגונים יוטלנד
 גדוד המודיעין ה-1
 רגימנט הארטילריה הדני
 רגימנט התקשורת
 גדוד ההנדסה המשוריין ה-1
 גדוד הלוגיסטיקה ה-1
 גדוד ההכשרה ה-1

קישורים חיצוניים

 הבריגדה הראשונה באתר הצבא הדני

כוחות ההגנה של דנמרק: יחידות
בריגדות וחטיבות